**ELŐTERJESZTÉS**

Bonyhád Város Önkormányzati Képviselő-testületének 2023. március 29-i

rendes/rendkívüli testületi ülésére

|  |  |
| --- | --- |
| Tárgy: | A Bonyhádi Fürdő Beruházó és Szolgáltató Kft. 2022. évi, számviteli törvény szerinti beszámolójának elfogadása |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Márton Antal aljegyző |
| Előterjesztés száma: | 44 . sz. |
| Előzetesen tárgyalja: | Pénzügyi Bizottság |
| Mellékletek száma: | 1 db |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata 122/2022. (VI. 13.) sz. határozatával döntött a Bonyhádi Fürdő Kft-nek a Bonycom Nonprofit Kft-be való beolvadással történő megszűnéséről. A cég megszüntetésével kapcsolatos eljárás befejeződött. A Szekszárdi Törvényszék Cégbírósága 2023. január 1. napján törölte a cégnyilvántartásból a Bonyhádi Fürdő Kft -t. A cég jogutódja a Bonycom Nonprofit Kft.

A számvitelről szóló 2000. évi C. törvény (a továbbiakban: Szt.) 141. § (3) bekezdése szerint „Az átalakulás során megszűnő gazdasági társaság a végleges vagyonmérleg elkészítését megelőzően köteles az átalakulás napjával - mint mérlegfordulónappal - a számviteli törvény szerinti beszámolóját elkészíteni, az átalakulás napját követő 90 napon belül letétbe helyezni és közzétenni, analitikus és főkönyvi nyilvántartásait lezárni.”

Továbbá az Szt. 141. § (1) bekezdése szerint „Az átalakulás napjával, az átalakulás napját követő 90 napon belül végleges vagyonmérleget és végleges vagyonleltárt kell készíteni és a cégbíróságnál letétbe helyezni mind az átalakuló gazdasági társaságra, mind az átalakulással létrejövő gazdasági társaságra vonatkozóan.”

A beszámoló, a vagyonmérlegek és vagyonleltárok elkészültek, amiket 2023. március 31. napjáig – a jogutód Bonycom Nonprofit Kft taggyűlése elfogadását követően - a cégbíróságon letétbe kell helyezni.

Kérem a Tisztelt Képviselő-testületet, hogy az előterjesztést áttekinteni, majd a határozati javaslatot elfogadni szíveskedjen!

**Határozati javaslat I:**

Bonyhád Város Önkormányzati Képviselő-testülete úgy dönt, hogy

1. a 2023. január 1. napján átalakulással megszűnt Bonyhádi Fürdő Beruházó és Szolgáltató Kft. 2022. évi, számviteli törvény szerinti beszámolóját a határozat melléklete szerinti tartalommal jóváhagyja.
2. felhatalmazza a polgármestert a jogutód Bonycom Nonprofit Kft. taggyűlésén az a) pont szerinti beszámoló elfogadására.
3. felhatalmazza a jogutód Bonycom Nonprofit Kft. ügyvezetőjét az a) pont szerinti beszámoló cégbíróságon történő letétbe helyezésére.

Határidő: 2023. március 31.

Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – Filczinger Ágnes jegyző

Határozatról értesül: Dr. Farkas Attila ügyvezető

**Határozati javaslat II:**

Bonyhád Város Önkormányzatának Képviselő-testülete úgy dönt, hogy

1. a Bonyhádi Fürdő Beruházó és Szolgáltató Kft. és a Bonycom Nonprofit Kft. végleges vagyonmérlegét és végleges vagyonleltárát a határozat melléklete szerinti tartalommal jóváhagyja.
2. felhatalmazza a polgármestert a jogutód Bonycom Nonprofit Kft. taggyűlésén az a) pont szerinti végleges vagyonmérlegek és végleges vagyonleltárok elfogadására.
3. felhatalmazza a jogutód Bonycom Nonprofit Kft. ügyvezetőjét az a) pont szerinti végleges vagyonmérlegek és végleges vagyonleltárok cégbíróságon történő letétbe helyezésére.

Határidő: azonnal   
Felelős: Filóné Ferencz Ibolya polgármester

Végrehajtásért felelős: a határozat megküldése tekintetében – Filczinger Ágnes jegyző

Határozatról értesül: Dr. Farkas Attila ügyvezető

Bonyhád, 2023. március 13.

Filóné Ferencz Ibolya

polgármester